Kegeylinin' qazıwı"" atlı qosıqta revolyutsiyadan burıng'ı qazıw haqqında, qazıwdın' qıyınshılıg'ı, qıyamet isler so'z etiledi. ""Ma'rdikar"" qosıg'ındag'ı, ""Jeti u'yge bir beldar"" qosıg'ındag'ı sıyaqlı usı temag'a arnalg'an. Sonday-aq ""Na'yleyin"", ""Tapsırdım"" qosıqları da usı temag'a arnalg'an. Bul qosıqlarda da xalıqtın' ma'rdikarlıqqa narazıshıg'ı, ha'meldarlarg'a, aq patshag'a bolg'an qa'ha'ri so'z etiledi. ""Bir a'lamat zaman boldı"", ""Zalım yawmıt"", ""Yaranlar"" qosıqlarında revolyutsiyadan burıng'ı tu'rkmen baspashılarının' xalıqqa islegen qorlıqlı azapların so'z etedi. Tariyxıy qosıqlar belgili bir tariyxıy adam haqqında da do'rewi mu'mkin. Bunday qosıqlarg'a ""Eshbay baqsı"", ""Panaxan"", ""A'wezjan"" qosıqların ko'rsetiwge boladı.